pythainlp/thai_wikipedia_clean_20230101 huggingface dataset:
ประเทศลาว เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1990 ที่จัดขึ้น ณ กรุงปักกิ่ง ประเทศจีน มีคณะกรรมการโอลิมปิกแห่งชาติลาว เป็นผู้รับผิดชอบส่งนักกีฬาลาวเข้าร่วมการแข่งขัน ทีมชาติลาวได้รับเหรียญรางวัลจากการแข่งขันทั้งหมด 0 เหรียญทอง 4 เหรียญเงิน 11 เหรียญทองแดง รวมทั้งสิ้น 15 เหรียญ
ขุนศิลป์ศรชัย
ประเทศอัฟกานิสถานในเอเชียนเกมส์
ประเทศอัฟกานิสถาน เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1951 ที่จัดขึ้น ณ กรุงนิวเดลี ประเทศอินเดีย มีคณะกรรมการโอลิมปิกแห่งชาติอัฟกานิสถาน เป็นผู้รับผิดชอบส่งนักกีฬาอัฟกานิสถานเข้าร่วมการแข่งขัน ทีมชาติอัฟกานิสถานได้รับเหรียญรางวัลจากการแข่งขันทั้งหมด 0 เหรียญทอง 5 เหรียญเงิน 8 เหรียญทองแดง รวมทั้งสิ้น 13 เหรียญ
ประเทศเนปาลในเอเชียนเกมส์
ประเทศเนปาล เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1951 ที่จัดขึ้น ณ กรุงนิวเดลี ประเทศอินเดีย มีคณะกรรมการโอลิมปิกแห่งชาติเนปาล เป็นผู้รับผิดชอบส่งนักกีฬาเนปาลเข้าร่วมการแข่งขัน ทีมชาติเนปาลได้รับเหรียญรางวัลจากการแข่งขันทั้งหมด 0 เหรียญทอง 2 เหรียญเงิน 22 เหรียญทองแดง รวมทั้งสิ้น 24 เหรียญ
ประเทศบรูไนดารุสซาลามในเอเชียนเกมส์
ประเทศบรูไนดารุสซาลาม เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1990 ที่จัดขึ้น ณ กรุงปักกิ่ง ประเทศจีน มีสภาโอลิมปิกแห่งชาติบรูไนดารุสซาลาม เป็นผู้รับผิดชอบส่งนักกีฬาบรูไนเข้าร่วมการแข่งขัน ทีมชาติประเทศบรูไนดารุสซาลามได้รับเหรียญรางวัลจากการแข่งขันทั้งหมด 0 เหรียญทอง 0 เหรียญเงิน 4 เหรียญทองแดง รวมทั้งสิ้น 4 เหรียญ
ประเทศเยเมนในเอเชียนเกมส์
ประเทศเยเมน เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1998 ที่จัดขึ้น ณ กรุงเทพมหานคร ประเทศไทย มีคณะกรรมการโอลิมปิกแห่งชาติเยเมน เป็นผู้รับผิดชอบส่งนักกีฬาเยเมนเข้าร่วมการแข่งขัน ทีมชาติเยเมนได้รับเหรียญรางวัลจากการแข่งขันทั้งหมด 0 เหรียญทอง 0 เหรียญเงิน 2 เหรียญทองแดง รวมทั้งสิ้น 2 เหรียญ
ปาเลสไตน์ในเอเชียนเกมส์
ปาเลสไตน์ เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1990 ที่จัดขึ้น ณ กรุงปักกิ่ง ประเทศจีน มีคณะกรรมการโอลิมปิกแห่งชาติปาเลสไตน์ เป็นผู้รับผิดชอบส่งนักกีฬาปาเลสไตน์เข้าร่วมการแข่งขัน ทีมชาติปาเลสไตน์ได้รับเหรียญรางวัลจากการแข่งขันทั้งหมด 0 เหรียญทอง 0 เหรียญเงิน 1 เหรียญทองแดง รวมทั้งสิ้น 1 เหรียญ
มงแซเญอร์
ในภาษาฝรั่งเศส มงแซเญอร์  เป็นคำนำหน้าชื่อและคำเรียกมุขนายก อัครมุขนายก พระคาร์ดินัล และเจ้าชาย ชาวโรมันคาทอลิกในประเทศไทยแปลคำนี้ว่าพระคุณเจ้า มักใช้ในการสนทนาหรือการเขียน
ละม้าย อุทยานานนท์
พลตรี ละม้าย อุทยานานนท์ เป็นอดีตรัฐมนตรีที่ไม่ได้ประจำกระทรวง อดีตรัฐมนตรีช่วยว่าการกระทรวงเกษตร อดีตรัฐมนตรีช่วยว่าการกระทรวงสหกรณ์ ในรัฐบาลจอมพลแปลก พิบูลสงคราม 3 สมัย อดีตสมาชิกสภาผู้แทนราษฎรจังหวัดชัยนาท
พลตรี ละม้าย อุทยานานท์ เป็นบุตรของนายพันโทพระเสนางควิจารณ์ (นิล อุทยานานนท์) กับ นางเสนางควิจารณ์ (ใหญ่ อุทยานานนท์) เกิดที่บ้านตำบลหน้าเมือง อำเภอเมืองฉะเชิงเทรา จังหวัดฉะเชิงเทรา เมื่อวันที่ 28 กรกฎาคม พ.ศ. 2451
ได้เข้าศึกษาในโรงเรียนอัสสัมชัญ และต่อมาได้เข้าเป็นนักเรียนนายร้อยทหารบก เลขที่ 3551 เมื่อวันที่ 14 กันยายน พ.ศ. 2464 จบหลักสูตรชั้นปีที่ 6 เมื่อวันที่ 25 มีนาคม พ.ศ. 2472
การสมรส.
สมรสกับวิเชียร ชังคานนท์ บุตรนาวาตรีหลวงสมุทรพรานุรักษ์ (ชิด ชังคานนท์) มีบุตร 1 คน คือ พันเอก วีรชาติ อุทยานานนท์
ตำแหน่งหน้าที่ราชการทหารที่สำคัญ.
พลตรี ละม้าย เป็นบุคคลสำคัญผู้หนึ่ง ในการรัฐประหารในประเทศไทย พ.ศ. 2491 คือ เมื่อวันที่ 6 เมษายน พ.ศ. 2491 เวลาประมาณ 09.00 น. ซึ่งตรงกับวันจักรี อันเป็นวันหยุดราชการ กลุ่มนายทหารจำนวน 4 คน ประกอบด้วย พันโท ก้าน จำนงภูมิเวท, พลตรี สวัสดิ์ สวัสดิ์รณชัย สวัสดิเกียรติ, พันเอก ขุนศิลป์ศรชัย และ พันโท ละม้าย อุทยานานนท์ ได้แต่งกายเต็มยศขัดกระบี่ถือปืนเข้าพบ ควง อภัยวงศ์ ที่บ้านพักในซอยตรงข้ามสนามกีฬาแห่งชาติ อ้างเหตุเรียกร้องให้ควงจ่ายเงินจำนวน 28 ล้านบาท อันเป็นค่าใช้จ่ายระหว่างเดินทางกลับจากเชียงตุง หลังการสิ้นสุดสงครามโลกครั้งที่สอง ซึ่งได้ทำการเบิกจ่ายก่อนหน้านั้นแล้วจากกระทรวงการคลัง จำนวน 9 ล้านบาท แต่ควงไม่ยอมจ่าย ซึ่งเรื่องนี้เป็นความขัดแย้งระหว่างควงกับทหารกลุ่มนี้มาอยู่ก่อนแล้ว ที่ทำให้ก่อนหน้านั้นมีข่าวลือว่าจะเกิดการรัฐประหาร และที่สุดขอให้ควงลาออกจากตำแหน่งนายกรัฐมนตรีภายใน 24 ชั่วโมง โดยอ้างว่าคณะนายทหารที่ทำการรัฐประหาร 8 พฤศจิกายน พ.ศ. 2490 นั้น เห็นว่ารัฐบาลควงไม่สามารถแก้ไขปัญหาภาวะเศรษฐกิจของชาติที่ตกต่ำลงได้ โดยเฉพาะเรื่องค่าครองชีพที่พุ่งสูงขึ้นมาก จนที่สุดในเวลา 16.00 น. ที่ประชุมได้ร่างใบกราบบังคมทูลลาออกของควงเสร็จ และมีมติให้ ควงพ้นจากตำแหน่งนายกรัฐมนตรี ในวันที่ 8 เมษายน พ.ศ. 2491 เนื่องจากรัฐประหารครั้งนี้ กระทำเป็นการภายในใช้นายทหารเพียงไม่กี่คน โดยไม่มีการเคลื่ยนย้ายกำลังพลใด ๆ ทำให้ได้ชื่อว่า "รัฐประหารเงียบ" ซึ่งสื่อมวลชนในขณะนั้นเรียกเหตุการณ์ครั้งนี้ว่าเป็น "การจี้นายกรัฐมนตรี"
พลตรี ละม้าย อุทยานานนท์ ได้รับแต่งตั้งเป็นรัฐมนตรีไม่ประจำกระทรวง ในรัฐบาลอมพล แปลก พิบูลสงคราม เมื่อวันที่ 8 ธันวาคม พ.ศ. 2494 หลังจากนั้นอีก 3 วันได้รับแต่งตั้งเป็นรัฐมนตรีช่วยว่าการกระทรวงเกษตร อยู่จนสมาชิกสภาผู้แทนราษฎรชุดใหม่ เข้ารับหน้าที่ในวันที่ 23 มีนาคม พ.ศ. 2495 และได้รับแต่งตั้งเป็นรัฐมนตรีช่วยว่าการกระทรวงเกษตรอีกสมัย ต่อมาในปลายปี พ.ศ. 2495 เขาได้รับแต่งตั้งเป็นรัฐมนตรีช่วยว่าการกระทรวงสหกรณ์ อีกตำแหน่งหนึ่ง แต่ก็ทำงานได้เป็นระยะเวลา 1 ปี ก็มีการปรับคณะรัฐมนตรี เขาจึงได้ทำหน้าที่ในกระทรวงเกษตรเพียงตำแหน่งเดียว
ต่อมาเขาได้รับแต่งตั้งเป็นรัฐมนตรีช่วยว่าการกระทรวงเกษตร อีกเป็นสมัยที่ 3 จนกระทั่งคณะทหารได้ทำการรัฐประหารยึดอำนาจ เมื่อวันที่ 16 กันยายน พ.ศ. 2500 โดยมีจอมพลสฤษดิ์ ธนะรัชต์ ผู้บัญชาการทหารบก เป็นหัวหน้าคณะรัฐประหาร
พลตรี ละม้าย เคยได้รับเลือกตั้งสมาชิกสภาผู้แทนราษฎรจังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคเสรีมนังคศิลา
พลตรี ละม้าย อุทยานานนท์ ได้ป่วยเป็นโรคเบาหวานและความดันโลหิตสูง ได้เข้ารักษาตัวที่โรงพยาบาลจุฬาลงกรณ์ และได้ถึงแก่อนิจกรรม เมื่อวันที่ 13 ธันวาคม พ.ศ. 2507 สิริรวมอายุได้ 56 ปี 4 เดือน 17 วัน
สหบริษัทอินเดียตะวันออก
ประเทศภูฏานในเอเชียนเกมส์
ประเทศภูฏาน เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1990 ที่จัดขึ้น ณ กรุงปักกิ่ง ประเทศจีน มีคณะกรรมการโอลิมปิกแห่งชาติภูฏาน เป็นผู้รับผิดชอบส่งนักกีฬาภูฏานเข้าร่วมการแข่งขัน ทีมชาติภูฏานยังไม่เคยได้รับเหรียญรางวัลเอเชียนเกมส์
ประเทศติมอร์-เลสเตในเอเชียนเกมส์
ประเทศติมอร์-เลสเต เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 2002 ที่จัดขึ้น ณ ปูซาน ประเทศเกาหลีใต้ มีคณะกรรมการโอลิมปิกแห่งชาติติมอร์-เลสเต เป็นผู้รับผิดชอบส่งนักกีฬาติมอร์-เลสเตเข้าร่วมการแข่งขัน ทีมชาติติมอร์-เลสเตยังไม่เคยได้รับเหรียญรางวัลเอเชียนเกมส์
ประเทศมัลดีฟส์ในเอเชียนเกมส์
ประเทศมัลดีฟส์ เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1990 ที่จัดขึ้น ณ กรุงปักกิ่ง ประเทศจีน มีคณะกรรมการโอลิมปิกแห่งชาติมัลดีฟส์ เป็นผู้รับผิดชอบส่งนักกีฬามัลดีฟส์เข้าร่วมการแข่งขัน ทีมชาติมัลดีฟส์ยังไม่เคยได้รับเหรียญรางวัลเอเชียนเกมส์
ไฮเดอราบาด (แคว้นสินธ์)
ไฮเดอราบาด (สินธี และ ;  เป็นนครในแคว้นสินธ์ ประเทศปากีสถาน เป็นเมืองใหญ่เป็นอันดับ 2 ของแคว้น และมีประชากรมากเป็นอันดับ 8 ของปากีสถาน เมืองสร้างโดยเมียน กูลัม ชาห์ กัลโฮรา แห่งราชวงศ์กัลโฮรา เมื่อปี ค.ศ.1768 ได้เป็นเมืองหลวงของแคว้นสินธ์จนกระทั่งตกเป็นของอังกฤษในปี 1843 จึงได้เปลี่ยนเมืองหลวงมาเป็นการาจี
ไฮเดอราบัด (แคว้นสินธ์)
ตาฮิต โชง
ตาฮิต โชง (; เกิด 4 ธันวาคม ค.ศ. 1999) เป็นนักฟุตบอลชาวดัตช์ ปัจจุบันเล่นในตำแหน่งปีกให้กับเบอร์มิงแฮมซิตี ใน อีเอฟแอลแชมเปียนชิป
เรือนจำ
เรือนจำ  หรือเรียกอีกอย่าง เป็นสถานที่ซึ่งผู้ต้องขัง (หรือนักโทษ) ถูกบังคับให้ต้องคุมขังและถูกปฏิเสธเสรีภาพต่าง ๆ ภายใต้อำนาจรัฐ เรือนจำมักจะถูกใช้ในระบบความยุติธรรมทางอาญา: ผู้ที่ถูกตั้งข้อกล่าวหาว่าเป็นอาชญากรอาจต้องถูกจำคุกจนกว่าจะมีการพิจารณา ผู้ที่รับสารภาพหรือถูกตัดสินว่ามีความผิดจริงในการพิจารณาคดีอาจถูกตัดสินลงโทษด้วยการจำคุกตามระยะเวลาที่กำหนดไว้ สามารถอธิบายได้ว่าเป็นสถานที่ที่ผู้คนถูกควบคุมตัวตามกฎหมายเพื่อเป็นการลงโทษสำหรับอาชญากรรมที่พวกเขาได้ก่อเอาไว้
นักปรัชญากรีกโบราณบางคน เช่น เพลโต เริ่มพัฒนาแนวคิดในการใช้การลงโทษเพื่อปฏิรูปผู้กระทำความผิด แทนที่จะใช้เพียงเพื่อประโยชน์ของตนเอง เริ่มแรกการจำคุกเป็นการแทนค่าปรับสำหรับผู้ที่ไม่สามารถจ่ายค่าปรับเป็นเงินได้ เนื่องจากชาวเอเธนส์ผู้ยากไร้ไม่สามารถหาเงินมาจ่ายค่าปรับได้ในที่สุดนำไปสู่การถูกจำคุกอย่างไม่มีกำหนด ต่อมาจึงมีการกำหนดระยะเวลาในการจำคุกแทนค่าปรับ เรือนจำในกรุงเอเธนส์โบราณเป็นที่รู้จักในชื่อ "เดสมอตีริออน"
ฮออิม
ฮออิม (; 1570-1647) เกิดในนาจู จังหวัดช็อลลาใต้ เป็นแพทย์นักวิทยาศาสตร์จากตระกูลฮอแห่งฮายาง ระหว่างรัชสมัยของพระเจ้าซ็อนโจแห่งโชซ็อนในเกาหลี เขาเป็นที่รู้จักจากการสนับสนุนเรื่องการพัฒนาการฝังเข็ม พ่อของเขา Heo Eok Bok เป็นที่รู้จักจากความสามารถในการเป่าฟลุตและฐานะนักร้อง แม่ของเขาเป็นชนชั้นสูง เป็นทายาทรุ่นที่ 7 ของฮอโจ ผู้เป็นเสนาบดีระหว่างรัชสมัยของพระเจ้าเซจงมหาราช
สรุปเหรียญเอเชียนเกมส์ 1994
สรุปเหรียญเอเชียนเกมส์ 1994 เป็นรายการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 1994 ที่ฮิโรชิมา ประเทศญี่ปุ่น ตั้งแต่วันที่ 2-16 ตุลาคม พ.ศ. 2537
เรือตรวจการณ์ชั้นเคคา
เรือตรวจการณ์ชั้นเคคา  เป็นเรือที่ได้รับการออกแบบโดยบริษัทส่วนบุคคล เอเอสซี (ชื่อเดิมคือออสเตรเลียน ซับมารีน คอร์ปอเรชั่น) แต่เดิมสำหรับราชนาวีไทย (3 ลำ) ส่วนชุดที่สองได้รับการออกแบบมาสำหรับตำรวจทางทะเลฮ่องกง (6 ลำ)
ราชนาวีไทย.
บริษัทเอเอสซีของออสเตรเลีย และบริษัทซิลค์ไลน์อินเตอร์เนชันแนลของไทย ได้ก่อตั้งกิจการร่วมค้าเพื่อสร้างเรือตรวจการณ์ชั้นเคคาสามลำสำหรับราชนาวีไทย ณ อู่เรือซิลค์ไลน์ ที่ปากน้ำปราณ เทศบาลเมืองประจวบคีรีขันธ์ ประเทศไทย
ซีรีส์ ที.81.
เรือชั้นเคคาสำหรับราชนาวีไทยได้รับการกำหนดให้เป็นซีรีส์ ที.81 และมีคุณสมบัติดังต่อไปนี้:
ตำรวจทางทะเลฮ่องกง.
ตำรวจทางทะเลฮ่องกงมีโครงการที่จะแทนที่เรือตรวจการณ์ 35 ลำที่เคยส่งมอบระหว่างปี ค.ศ. 1980 ถึง ค.ศ. 1992 ชุดแรกที่จะถูกแทนที่คือชั้นดาเมน เอ็มเค1 ซึ่งชั้นเคคาที่ออกแบบโดยบริษัทเอเอสซีได้รับเลือก พวกมันได้รับการสร้างโดยอู่ต่อเรือไฉลี่ในฮ่องกง และในอู่เรือของพวกเขาในจีนแผ่นดินใหญ่ระหว่างปี ค.ศ. 2000 ถึง ค.ศ. 2005 พวกมันได้รับการสั่งซื้อเป็นสองชุดของเรือสองและสี่ลำ
Keka-class patrol boat
บีเอ็นเคโฟร์ตีเอตทีมบีทรีเฟิสต์สเตจ
บีเอ็นเคโฟร์ตีเอตทีมบีทรีเฟิสต์สเตจ หรือ ปาร์ตีในฝัน (ปาร์ตี กา ฮาจิมารุ โยะ) (ญี่ปุ่น: PARTYが始まるよ ทับศัพท์: "PARTY ga Hajimaru yo") เป็นสเตจการแสดงลำดับที่ 1 ของบีเอ็นเคโฟร์ตีเอตทีมบีทรี (BIII1) โดยมีที่มาจากเอเคบีโฟร์ตีเอตทีมเอสเตจที่ 1 และมีการดัดแปลงคำร้องเป็นภาษาไทยทั้งหมด ซึ่งได้เปิดแสดง ณ บีเอ็นเคโฟร์ตีเอต เดอะแคมปัส ครั้งแรกเมื่อวันที่ 11 พฤษภาคม พ.ศ. 2561 และสิ้นสุดการแสดงเมื่อวันที่ 14 ธันวาคม พ.ศ. 2562 โดยทั้งหมด 144 รอบ
M00. overture
M01. ปาร์ตีในฝัน (PARTY ga Hajimaru yo /
M02. เดียร์มายทีชเชอร์ (Dear my teacher)
M03. แอปเปิ้ลอาบยาพิษ (Doku Ringo wo Tabesasete /
M04. พลิ้ว (Skirt, Hirari / M05. เพื่อนคนพิเศษ (Classmate /M06. คำสัญญาแห่งคริสต์มาสอีฟ (Anata to Christmas Eve / M07. จูบ...ไม่ได้นะ (Kiss wa Dame yo / M08. อุณหภูมิของดวงดาว (Hoshi no Ondo / M09. ความทรงจำและคำอำลา (Sakura no Hanabiratachi /
M10. ฟ้าสีคราม (Aozora no Soba ni Ite /
EN01. บีเอ็นเคโฟร์ตีเอต (BNK48)
EN02. พลิ้ว (Encore ver.) (Skirt, Hirari (Encore ver.) /
EN03. 365วัน กับเครื่องบินกระดาษ (365nichi no Kamihikouki /
EN04. ความทรงจำและคำอำลา (Encore ver.) (Sakura no Hanabiratachi (Encore ver.) /
บีเอ็นเคโฟร์ตีเอตทีมบีทรี: เฌอปราง อารีย์กุล, อิสราภา ธวัชภักดี (ตาหวาน), เจนนิษฐ์ โอ่ประเสริฐ, จิรดาภา อินทรจักร (ปูเป้), กานต์ธีรา วัชรทัศนกุล (เนย), กรภัทร์ นิลประภา (เคท), กุลจิราณัฐ อินทรศิลป์ (เจน), มิลิน ดอกเทียน (น้ำหนึ่ง), มิโอริ โอคุโบะ, ณปภัช วรพฤทธานนท์ (จ๋า), ณัฐรุจา ชุติวรรณโสภณ (แก้ว), นายิกา ศรีเนียน (แคน), ปณิภา ศรีละเลิง (มายด์), พัศชนันท์ เจียจิรโชติ (อร), พิชญาภา นาถา (น้ำใส), พิมรภัส ผดุงวัฒนะโชค (โมบายด์), แพรวา สุธรรมพงษ์ (มิวสิค), ปัญสิกรณ์ ติยะกร (ปัญ), รินะ อิซึตะ, สวิชญา ขจรรุ่งศิลป์ (ซัทจัง), สุชญา แสนโคต (จิ๊บ), วฑูศิริ ภูวปัญญาศิริ (ก่อน) และ วรัทยา ดีสมเลิศ (ไข่มุก)
บีเอ็นเคโฟร์ตีเอตทีมบีทรี: เฌอปราง อารีย์กุล, อิสราภา ธวัชภักดี (ตาหหวาน), เจนนิษฐ์ โอ่ประเสริฐ, จิรดาภา อินทรจักร (ปูเป้), กานต์ธีรา วัชรทัศนกุล (เนย), กุลจิราณัฐ อินทรศิลป์ (เจน), มิลิน ดอกเทียน (น้ำหนึ่ง), ณปภัช วรพฤทธานนท์ (จ๋า), ณัฐรุจา ชุติวรรณโสภณ (แก้ว), ปณิภา ศรีละเลิง (มายด์), พัศชนันท์ เจียจิรโชติ (อร), พิมรภัส ผดุงวัฒนะโชค (โมบายด์), แพรวา สุธรรมพงษ์ (มิวสิค), ปัญสิกรณ์ ติยะกร (ปัญ), วฑูศิริ ภูวปัญญาศิริ (ก่อน) และ วรัทยา ดีสมเลิศ (ไข่มุก)
สมาชิกขี้นแสดงวันสุดท้าย (Senshuuraku).
บีเอ็นเคโฟร์ตีเอตทีมบีทรี: เฌอปราง อารีย์กุล, อิสราภา ธวัชภักดี (ตาหหวาน), กานต์ธีรา วัชรทัศนกุล (เนย), กรภัทร์ นิลประภา (เคท), กุลจิราณัฐ อินทรศิลป์ (เจน), มิลิน ดอกเทียน (น้ำหนึ่ง), มิโอริ โอคุโบะ, ปณิภา ศรีละเลิง (มายด์), พัศชนันท์ เจียจิรโชติ (อร), พิชญาภา นาถา (น้ำใส),สวิชญา ขจรรุ่งศิลป์ (ซัทจัง), สุชญา แสนโคต (จิ๊บ), วฑูศิริ ภูวปัญญาศิริ (ก่อน) และ วรัทยา ดีสมเลิศ (ไข่มุก)
บีเอ็นเคโฟร์ตีเอตเค็งกีวเซ: วรินท์รัตน์ ยลประสงค์ (นิกี้)
BNK48 Team BIII 1st Stage
ปูเอร์โตยาโน
ปูเอร์โตยาโน  เป็นเมืองอุตสาหกรรมในจังหวัดซิวดัดเรอัล แคว้นปกครองตนเองกัสติยา-ลามันชา ประเทศสเปน ตั้งอยู่บนเส้นทางรถไฟความเร็วสูงอาเบที่เชื่อมโยงระหว่างมาดริดกับเซบิยา (เปิดใช้เมื่อ ค.ศ. 1992) ใน ค.ศ. 2018 เมืองนี้มีประชากร 47,881 คน
ซาอากุน
ซาอากุน  เป็นเมืองและเทศบาลแห่งหนึ่งในจังหวัดเลออน แคว้นกัสติยาและเลออน ทางภาคตะวันตกเฉียงเหนือของประเทศสเปน ตั้งอยู่ระหว่างแม่น้ำเซอากับแม่น้ำบัลเดราดูเอย์ เมืองนี้เป็นชุมชนหลักทางฝั่งจังหวัดเลออนของภูมิภาคทางธรรมชาติติเอร์ราเดกัมโปส มีโบสถ์สถาปัตยกรรมมูเดฆาร์ยุคเริ่มแรก นอกจากนี้ยังตั้งอยู่บนเส้นทางนักบุญยากอบ
ตำบลเกาะเต่า (อำเภอเกาะพะงัน)
เกาะเต่า เป็นตำบลหนึ่งในอำเภอเกาะพะงัน จังหวัดสุราษฎร์ธานี มีชื่อเสียงจากการเป็นสถานที่ท่องเที่ยวทางทะเล ใน พ.ศ. 2562 เทศบาลตำบลเกาะเต่ามีประชากรทั้งหมด 2,474 คน องค์กรปกครองส่วนท้องถิ่นในพื้นที่ คือ เทศบาลตำบลเกาะเต่า ครอบคลุมพื้นที่ตำบลเกาะเต่าทั้งตำบล
เกาะเต่าเป็นเกาะร้างที่ห่างไกล เดิมใช้เป็นทัณฑสถานสำหรับกักขังนักโทษจากเหตุการณ์กบฏบวรเดชที่ถูกย้ายจากเกาะตะรุเตาช่วง พ.ศ. 2476 ก่อนได้รับพระราชทานอภัยโทษใน พ.ศ. 2481 ต่อมาราว พ.ศ. 2480 เริ่มมีราษฎรจากเกาะใกล้เคียงเข้าไปจับจองพื้นที่เพื่อทำประมงและเพาะปลูก แต่ย้ายกลับภูมิลำเนาเดิมช่วงสงครามโลกครั้งที่สอง จน พ.ศ. 2490 มีประชากรเข้าไปอาศัยเพิ่มขึ้นตามลำดับ เกาะเต่ามีฐานะเป็นตำบลแยกมาจากตำบลเกาะพะงัน อำเภอเกาะสมุย ก่อนขึ้นกับอำเภอเกาะพะงัน และได้ก่อตั้งองค์กรปกครองส่วนท้องถิ่น โดยมีสถานะเป็นองค์การบริหารส่วนตำบลเกาะเต่าในเวลาต่อมา
กระทรวงมหาดไทยได้เปลี่ยนแปลงสถานะองค์การบริหารส่วนตำบลเกาะเต่าเป็นเทศบาลตำบลเมื่อวันที่ 21 กันยายน พ.ศ. 2555
เอซิฆา
เอซิฆา  เป็นเมืองและเทศบาลในจังหวัดเซบิยา แคว้นอันดาลูซิอา ทางภาคใต้ของประเทศสเปน ตั้งอยู่กลางพื้นที่ชนบท ห่างจากตัวเมืองเซบิยาออกไปทางทิศตะวันออกประมาณ 85 กิโลเมตร จากสำมะโนประชากร ค.ศ. 2008 เอซิฆามีประชากรทั้งสิ้น 40,100 คน ถือเป็นเทศบาลที่มีประชากรมากที่สุดเป็นอันดับห้าในจังหวัด แม่น้ำเฆนิลซึ่งเป็นลำน้ำสาขาสายสำคัญของแม่น้ำกัวดัลกิบีร์ไหลผ่านเมืองนี้
เศรษฐกิจของเอซิฆาขึ้นอยู่กับเกษตรกรรม (มะกอกออลิฟ ธัญพืช และผัก) ปศุสัตว์ (วัวและม้า) และอุตสาหกรรมสิ่งทอ เมืองนี้มีโบสถ์และคอนแวนต์มากกว่ายี่สิบแห่ง บางแห่งมีหอระฆังทรงสูงหรือหอระฆังทรงจั่วที่สร้างตามสถาปัตยกรรมกอทิก มูเดฆาร์ เรอแนซ็องส์ หรือบารอก และยังมีป้อมปราการอาหรับอีกหนึ่งแห่ง
ในประเทศฟิลิปปินส์ จังหวัดนูเวบาเอซีฮา (ซึ่งได้รับการจัดตั้งขึ้นในฐานะจังหวัดทหารในปี ค.ศ. 1705 โดยเฟาส์โต กรูซัต อี กองโกรา ผู้สำเร็จราชการแห่งฟิลิปปินส์) ได้รับการตั้งชื่อเพื่อเป็นเกียรติแก่เมืองนี้
กาลาตายุด
กาลาตายุด  เป็นเมืองและเทศบาลในจังหวัดซาราโกซา แคว้นอารากอน ประเทศสเปน ตั้งอยู่ริมฝั่งแม่น้ำฆาลอนท่ามกลางทิวเขาซิสเตมาอิเบริโก เป็นเมืองที่ใหญ่เป็นอันดับที่สองในจังหวัดรองจากซาราโกซา (เมืองหลักของจังหวัด) และเป็นเมืองที่ใหญ่ที่สุดในแคว้นหากไม่นับเมืองหลักจังหวัดทั้งสามแห่ง อย่างไรก็ตาม จำนวนประชากรของเมืองได้ลดลงในทศวรรษที่ผ่านมาเนื่องจากการย้ายถิ่นฐาน
การเลือกตั้งตามระบอบประชาธิปไตยครั้งแรกหลังสิ้นสุดระบอบนายพลฟรังโกจัดขึ้นในวันที่ 15 มิถุนายน ค.ศ. 1977 แต่ในกาลาตายุดจัดขึ้นเร็วกว่าที่อื่น ๆ ในสเปนหนึ่งวัน เพื่อเตรียมความพร้อมรับเสด็จสมเด็จพระราชาธิบดีฆวน การ์โลสที่ 1
Calatayud
มุอาวิยะห์
อำเภอเบอซุต
อำเภอเบอซุต  เป็นอำเภอในรัฐตรังกานู ประเทศมาเลเซีย โดยมีชายแดนบริเวณทางตอนเหนือและตะวันตกติดกับรัฐกลันตัน และทางตะวันออกติดกับทะเลจีนใต้ มันเป็นประตูทางตอนเหนือของรัฐตรังกานู โดยมีกัมปุงราจาเป็นเมืองหลวงของอำเภอ ถึงแม้ว่าเมืองเจอร์เตะฮ์พัฒนามากกว่าก็ตาม และมีเมืองหลักเป็นเมืองท่าเรือที่กัวลาเบอซุต
ตอนนี้ยังไม่มีหลักฐานทางลายลักษณ์อักษรเกี่ยวกับบริเวณนี้ แต่ยังคงมีหลายเรื่องราวเกี่ยวกับต้นกำเนิดของเบอซุตอยู่ดี
อำเภอเบอซุตแบ่งเป็น 9 "มูกิม" ได้แก่:
ใน ค.ศ. 2010 อำเภอเบอซุตมีประชากรประมาณ 140,952 คน มีหลายชนชาติ โดยประชากรส่วนใหญ่เป็นชาวมลายู ส่วนชนชาติอื่น ๆ ได้แก่ จีนและไทย ชาวมลายูส่วนใหญ่ในเบอซุตกล่าวว่าตนเองมีสถานะเป็นชาวกลันตันมากกว่าชาวตรังกานู หนึ่งในตัวอย่างเหล่านั้นคือ พวกเขาพูดภาษามลายูกลันตันแทนที่จะพูดภาษามลายูตรังกานูเหมือนกับอำเภออื่น ๆ ของรัฐ
เครือเบทาโกร
เครือเบทาโกร คือ กลุ่มบริษัทผู้ประกอบการธุรกิจเกษตรอุตสาหกรรมและอาหาร เริ่มจากการผลิตอาหารสัตว์ และเวชภัณฑ์สำหรับสัตว์ ขยายไปสู่การผลิตและพัฒนาสายพันธุ์สัตว์ ฟาร์มเลี้ยงสัตว์ แปรรูปเนื้อสัตว์ ไปจนถึงการผลิตอาหาร รวมถึงการบริการช่องทางการจัดจำหน่ายและการจัดจำหน่ายทั้งในประเทศและต่างประเทศ การลงทุนในธุรกิจเกษตรอุตสาหกรรมและอาหารในต่างประเทศ
ปัจจุบัน มียอดขายประมาณ 90,000 ล้านบาท มีพนักงานทั้งหมดกว่า 35,000 คน และบริษัทในเครือฯ 36 บริษัท
เครือเบทาโกรก่อตั้งเมื่อปี พ.ศ. 2510 เพื่อดำเนินธุรกิจผลิตและจำหน่ายอาหารสัตว์ โดยมีโรงงานแห่งแรกที่ อ.พระประแดง จังหวัดสมุทรปราการ ก่อนจะขยายธุรกิจครบวงจร ตั้งแต่การผลิตอาหารสัตว์ การเลี้ยง และการพัฒนาสายพันธุ์สัตว์ ซึ่งครอบคลุมทั้งสุกร ไก่เนื้อและไก่ไข่ การผลิตและจำหน่ายเวชภัณฑ์สำหรับสัตว์ ไปจนถึงผลิตภัณฑ์อาหาร
ธุรกิจเครือเบทาโกร.
กลุ่มธุรกิจปศุสัตว์.
กลุ่มธุรกิจอาหาร.
เบทาโกร (BETAGRO).
เอสเพียว (S-Pure).
ผลิตภัณฑ์อาหาร อาทิ เนื้อหมู เนื้อไก่ และไข่ไก่สด
อิโตแฮม (ITOHAM).
ผลิตภัณฑ์แปรรูปประเภทไส้กรอก
ธุรกิจต่างประเทศ.
เครือเบทาโกรขยายฐานการผลิตครอบคลุมประเทศเพื่อนบ้าน ได้แก่ ราชอาณาจักรกัมพูชา ประเทศลาว และเมียนมา โดยดำเนินธุรกิจผลิตและจัดจำหน่ายอาหารสัตว์ ฟาร์มปศุสัตว์ และร้านค้าส่งผลิตภัณฑ์อาหาร เบทาโกร ช็อป
ธุรกิจสัตว์เลี้ยง.
ผลิตและจัดจำหน่ายผลิตภัณฑ์กลุ่มอาหารสุนัขและอาหารแมว ภายใต้ตราสินค้าหลัก ได้แก่ อาหารสุนัข เพอร์เฟคต้า (Perfecta) อาหารสุนัข ด็อกเอ็นจอย (Dog’n joy), ด็อกเอ็นจอย คอมพลีท (Dog’n joy Complete) อาหารแมว แค็ทเอ็นจอย (Cat’n joy) อาหารสุนัข บิงโก สตาร์ (Bingo Star) และอาหารแมว บิงโก สตาร์ (Bingo Star)
พัฒนาและจำหน่ายผลิตภัณฑ์เกี่ยวกับสัตว์เลี้ยง อาทิ วิตามิน น้ำยาทำความสะอาด แชมพู และอื่น ๆ โดยจัดจำหน่ายภายใต้ตราสินค้าหลัก ได้แก่ อี-ซี่ (E-Z), ซิลกี้ แคร์ (Silky Care), เฮอร์บัล เฟรช (Herbal Fresh) และ คูริน แคท (Kurin Kat)
มาตรฐานการรับรองและรางวัล.
บริษัทและโรงงานในเครือฯ ได้รับการรับรองมาตรฐานการจัดการและการผลิต HACCP, GMP และ ISO รวมทั้ง ผลิตภัณฑ์เอสเพียว (S-Pure) ผ่านการรับรองมาตรฐานการเลี้ยงโดยไม่ใช้ยาปฏิชีวนะทั้งกระบวนการผลิต จาก เอ็นเอสเอฟ (NSF International)
สำนักวิชาเวชศาสตร์ชะลอวัยและฟื้นฟูสุขภาพ มหาวิทยาลัยแม่ฟ้าหลวง
สำนักวิชาเวชศาสตร์ชะลอวัยและฟื้นฟูสุขภาพ มหาวิทยาลัยแม่ฟ้าหลวง (อังกฤษ: School of Anti-Aging and Regenerative Medicine, Mae Fah Luang University) จัดตั้งขึ้นในปี พ.ศ. 2551 นับเป็นสำนักวิชาลำดับที่ 10 ของมหาวิทยาลัยแม่ฟ้าหลวง และเป็นมหาวิทยาลัยแห่งแรกของประเทศไทยที่เปิดสอนเกี่ยวกับศาสตร์ทางด้านเวชศาสตร์ชะลอวัยและฟื้นฟูสุขภาพ สำนักวิชาเวชศาสตร์ชะลอวัยและฟื้นฟูสุขภาพ มหาวิทยาลัยแม่ฟ้าหลวง เป็นสถาบันการศึกษาด้านเวชศาสตร์ชะลอวัยและฟื้นฟูสุขภาพในสังกัดของมหาวิทยาลัยแม่ฟ้าหลวง และได้จัดการเรียนการสอนในหลักสูตรระดับบัณฑิตศึกษา
สำนักวิชาเวชศาสตร์ชะลอวัยและฟื้นฟูสุขภาพได้เปิดหลักสูตรทางด้านศาสตร์ชะลอวัยและฟื้นฟูสุขภาพ ทำการจัดการเรียนการสอนในระดับปริญญาโทและปริญญาเอกในหลักสูตรตจวิทยา หลักสูตรวิทยาศาสตร์ชะลอวัยและฟื้นฟูสุขภาพ และหลักสูตรเวชศาสตร์ชะลอวัยและฟื้นฟูสุขภาพ โดยหลักสูตรตจวิทยา, หลักสูตรเวชศาสตร์ชะลอวัยและฟื้นฟูสุขภาพ เน้นการรักษาเหมาะสำหรับแพทย์ นักวิทยาศาสตร์ นักวิจัย และหลักสูตรวิทยาศาสตร์ชะลอวัยและฟื้นฟูสุขภาพ เหมาะสำหรับผู้ที่ทำธุรกิจสปา ความงาม หรือการดูแลสุขภาพ โภชนาการ การออกกำลังกาย หรือผู้สนใจทั่วไป
ทุกวันนี้ความรู้และการวิจัยเกี่ยวกับโรคผิวหนังการต่อต้านริ้วรอยและเวชศาสตร์ฟื้นฟู มีความก้าวหน้าอย่างรวดเร็ว ดังนั้นเพื่อให้ประเทศไทยเป็นผู้นำด้านการวิจัย และพัฒนาเทคโนโลยีในสาขานี้ มหาวิทยาลัยแม่ฟ้าหลวงจึงจัดตั้งสำนักวิชาเวชศาสตร์ชะลอวัยและเวชศาสตร์ฟื้นฟูขึ้นในปี พ.ศ. 2551 และปัจจุบันได้จัดการเรียนการสอนหลักสูตรระดับบัณฑิตศึกษา ได้แก่ สาขาตจวิทยา สาขาเวชศาสตร์ชะลอวัยและฟื้นฟูสุขภาพ และสาขาวิทยาศาสตร์ชะลอวัยและฟื้นฟูสุขภาพ (ทั้งหมด 6 หลักสูตร) ​​โดยสำนักวิชาเวชศาสตร์ชะลอวัยและฟื้นฟูสุขภาพ ได้ลงทุนเปิดโรงพยาบาลมหาวิทยาลัยแม่ฟ้าหลวง กรุงเทพมหานคร เพื่อให้เป็นคลินิกฝึกภาคปฏิบัติที่สมบูรณ์แบบให้กับนักศึกษาของสำนักวิชาเวชศาสตร์ชะลอวัยและฟื้นฟูสุขภาพ รวมทั้งให้บริการประชาชนทั่วไป ทุกวันไม่เว้นวันหยุด ทั้งแผนกอายุรกรรม แผนกโรคผิวหนัง แผนกเวชศาสตร์ผิวพรรณ แผนกเวชศาสตร์ชะลอวัยและฟื้นฟูสุขภาพ มีแพทย์ผู้เชี่ยวชาญทั้งในและต่างประเทศ นอกจากนี้ยังได้รับความร่วมมือทางวิชาการจากโรงพยาบาลเอกชนที่มีชื่อเสียงหลายแห่ง เช่น โรงพยาบาลบำรุงราษฎร์ โรงพยาบาลกรุงเทพ ทางสำนักวิชาเวชศาสตร์ชะลอวัยและฟื้นฟูสุขภาพ ยังเปิดหลักสูตรระยะสั้นและเข้มข้นในสาขาเวชศาสตร์ความงาม, การแพทย์โฮมิโอพาธีย์, การดูดไขมันเฉพาะจุด, ฟิลเลอร์, การฉีดโบท็อกซ์, โภชนบำบัดทางการแพทย์, ตจศัลยศาสตร์, เวชศาสตร์ชะลอวัยและฟื้นฟูสุขภาพ เป็นต้น ทางสำนักวิชาเวชศาสตร์ชะลอวัยและฟื้นฟูสุขภาพ ได้จัดทำข้อตกลงความร่วมมือร่วมกับสถาบันต่างประเทศซึ่ง ได้แก่ สหรัฐอเมริกาและญี่ปุ่น
ทั้งนี้สำนักวิชาเวชศาสตร์ชะลอวัยและฟื้นฟูสุขภาพ มหาวิทยาลัยแม่ฟ้าหลวง มีศูนย์เทคโนโลยีขั้นสูงและอุปกรณ์ที่ทันสมัย เกี่ยวกับเวชสำอางเวชศาสตร์ชะลอวัยและเวชศาสตร์ฟื้นฟู เช่น CO2 Laser, Helios, Gentle Yag, IPL, Q-switched ND Yag, VASER, Inbody, EStech, Bone densitometry, Mammogram, Ultrasound, Ulthera, VBeam, eMatrix, Excimer Lase ที่ให้บริการสำหรับผู้ป่วยและสำหรับนักศึกษาที่จะทำการวิจัย ทั้งนี้สำนักวิชาเวชศาสตร์ชะลอวัยและฟื้นฟูสุขภาพ เป็นสถาบันที่มีเทคโนโลยีขั้นสูงและอุปกรณ์ที่ทันสมัยที่สุดแห่งหนึ่งของประเทศไทย และเป็นผู้นำในศาสตร์ทางด้านเวชศาสตร์ชะลอวัยและการฟื้นฟูสุขภาพ
การระบาดทั่วของโควิด-19 ในประเทศเอสวาตีนี
การระบาดทั่วของไวรัสโคโรนา พ.ศ. 2562–2563 โดยได้รับการยืนยันว่าเริ่มต้นขึ้นที่ประเทศเอสวาตีนี เมื่อเดือนมีนาคม พ.ศ. 2563
เมือวันที่ 14 มีนาคม พบผู้ติดเชื้อโควิด-19 ได้รับยืนยันอย่างเป็นทางการเป็นรายแรกของประเทศ เป้นผู้หญิงอายุ 33 ปี กลับมาจากสหรัฐเมื่อปลายเดือนกุมภาพันธ์ ก่อนเดินทางไปยังประเทศเลโซโทเพื่อการท่องเที่ยว แล้วจึงกลับมายังประเทศเอสวาตีนีในเวลาต่อมา ปัจจุบัน กำลังอยู่ระหว่างการกักกันตัวเพื่อรักษาจากโควิด-19 มีผู้ต้องสงสัยเมื่อวันที่ 11 มีนาคม พ.ศ. 2563 เป็นผู้หญิงกลับมาจากประเทศเดนมาร์ก (หรืออาจจะเป็นประเทศเยอรมนี) และผู้หญิงอีกรายกลับมาจากการไปประเทศเยอรมนี
วันที่ 24 มีนาคม กระทรวงสาธารณสุขเอสวาตีนีแถลงการณ์พบผู้ติดเชื้อเป็นรายที่ห้า เป็นผู้ชายอายุ 52 ปี กลับมาจากการท่องเที่ยวที่สหรัฐ ได้รับการตรวจหาเชื้อโคโรนาไวรัสสายพันธุ์ใหม่เมื่อต้นเดือนแล้วพบผลเป็นบวก
วันที่ 16 เมษายน กระทรวงสาธารณสุขเอสวาตีนีแถลงการณ์พบผู้เสียชีวิตรายแรก ชายอายุห้าสิบเก้าปี มีโรคประกอบ คือ โรคเบาหวาน อันเป็นหนึ่งปัยจัยของอากาาร่วมของการเสียชีวิตจากโรคติดเชื้อโคโรนาไวรัสสายพันธ์ใหม่
สรุปเหรียญเอเชียนเกมส์ 1990
สรุปเหรียญเอเชียนเกมส์ 1990 เป็นรายการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 1990 ที่ปักกิ่ง ประเทศจีน ตั้งแต่วันที่ 22 กันยายน - 7 ตุลาคม พ.ศ. 2533
สรุปเหรียญเอเชียนเกมส์ 1982
สรุปเหรียญเอเชียนเกมส์ 1982 เป็นรายการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 1982 ที่เดลฮี ประเทศอินเดีย ตั้งแต่วันที่ 12 พฤศจิกายน - 4 ธันวาคม พ.ศ. 2525
สรุปเหรียญเอเชียนเกมส์ 1978
สรุปเหรียญเอเชียนเกมส์ 1978 เป็นรายการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 1978 ที่กรุงเทพมหานคร ประเทศไทย ตั้งแต่วันที่ 9-20 ธันวาคม พ.ศ. 2521
ซะลามอัฟฟันดีนา
"ซะลามอัฟฟันดีนา"  เป็นเพลงชาติอียิปต์ใน ค.ศ. 1871–1922 และ ค.ศ. 1936–1958 และแทนที่ด้วย"วาลละฮ์ซะมานยาซิลาฮี" ภายหลังการปฏิวัติอียิปต์ ค.ศ. 1952 เพลงนี้ถูกเปลี่ยนชื่อเป็น "เพลงชาติสาธารณรัฐอียิปต์"  ใน ค.ศ. 1953 โดยมีแต่เสียงดนตรี และไม่มีเนื้อร้อง
นิยัตินิยม
นิยัตินิยม (อังกฤษ: determinism) เป็นแนวคิดทางปรัชญาที่เชื่อว่า เหตุการณ์ทั้งหมดที่เกิดขึ้นนั้นถูกกำหนดอย่างสมบูรณ์โดยสาเหตุที่เกิดขึ้นก่อนหน้า ทฤษฎีนิยัตินิยมได้ปรากฏในประวัติศาสตร์ของปรัชญาโดยมีเป้าประสงค์และข้อควรคำนึงหลายแบบ จุดยืนที่ตรงกันข้ามกับนิยัตินิยมจะถูกเรียกว่า อนิยัตินิยม (indeterminism) แนวคิดนิยัตินิยมมักจะถูกนำมาเปรียบเทียบในทางตรงกันข้ามกับแนวคิดเรื่องเจตจำนงเสรี
แนวคิดนิยัตินิยมมักจะถูกพูดถึงในความหมายของนิยัตินิยมเชิงสาเหตุ (causal determinism) ซึ่งในทางฟิสิกส์หมายถึงความสัมพันธ์เชิงสาเหตุ แนวคิดดังกล่าวจะมองว่าเหตุการณ์ที่เกิดขึ้นต่างก็ตกอยู่ภายใต้กฎของความสัมพันธ์เชิงสาเหตุ ซึ่งสภาวะที่เกิดขึ้นในปัจจุบันนั้นถูกกำหนดโดยสภาวะที่เกิดขึ้นก่อนหน้า แต่เนื่องจากแนวคิดนี้ก็เป็นแค่เพียงแนวคิดหนึ่ง ซึ่งในความเป็นจริงเหตุการณ์ที่เกิดขึ้นก่อนหน้านั้น ไม่จำเป็นต้องมีเหตุการณ์ซ้ำรอยเดิมเกิดขึ้นตามมาเสมอไป แต่สามารถเกิดผลลัพธ์ตามมาที่แตกต่างออกไปจากเดิมได้ ขึ้นอยู่กับ Subject ว่าอยากเลือกให้เกิดผลลัพธ์ที่พึงประสงค์เช่นใด ก็มีสิทธิและสามารถที่จะเลือกตอบสนองหรือปฏิบัติที่แตกต่างไปจากเดิมได้ ทั้งนี้หากไม่ระวังให้ดีบางคนหรือกลุ่มบุคคลอาจและมักจะชอบนำแนวคิดแบบนิยัตินิยมไปอ้างในทางการเมืองหรือการพาณิชย์เพื่อชี้นำไปสู่ผลประโยชน์ที่ตนหรือกลุ่มตนต้องการได้
รีการ์ดู ปึไรรา (นักฟุตบอลเกิด พ.ศ. 2536)
รีการ์ดู ดูมิงกุช บาร์บอซา ปึไรรา (; เกิดวันที่ 6 ตุลาคม ค.ศ. 1993) เป็นนักฟุตบอลชาวโปรตุเกส ผู้เล่นในตำแหน่งฟูลแบ็กให้กับสโมสรเลสเตอร์ซิตีในอังกฤษ และทีมชาติโปรตุเกส
ปึไรราเริ่มต้นอาชีพกับสโมสรวีตอรียากีมาไรช์ โดยเขามีส่วนช่วยให้สโมสรชนะเลิศฟุตบอลถ้วยของโปรตุเกสใน ค.ศ. 2013 และเขาก็เป็นผู้ทำประตูสูงสุดในรายการนั้น ต่อมาเขาเซ็นสัญญากับโปร์ตู และถูกปล่อยยืมตัวให้กับนิสสองฤดูกาล และเมื่อเขากลับสู่โปร์ตู ก็ช่วยให้สโมสรชนะเลิศปรีไมราลีกา ฤดูกาล 2017–18
ปึไรราได้เล่นให้กับทีมชาติโปรตุเกสมาตั้งแต่ ค.ศ. 2015 และเป็นส่วนหนึ่งของทีมชาติในการแข่งขันฟุตบอลโลก 2018